Α4-0065/96

Πρόταση κανονισμού του Συμβουλίου σχετικά με τη θέσπιση πολυετούς προγράμματος για την προώθηση της διεθνούς συνεργασίας στον τομέα της ενέργειας - Πρόγραμμα SYNERGY (COM(95)0197 - C4-0432/95 - 95/0126(CNS)

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Πριν από την πρώτη αιτιολογική σκέψη, νέα αιτιολογική σκέψη

>Κείμενο μετά την ψηφοφορία στο ΕΚ>

εκτιμώντας ότι, για λόγους που έχουν σχέση με την ασφάλεια της τροφοδοσίας, την προστασία του περιβάλλοντος, με στόχο μια βιώσιμη ανάπτυξη και την ανταγωνιστικότητα των επιχειρήσεων της Ένωσης, ο τομέας της ενέργειας θα πρέπει να αποτελέσει σημαντικό πεδίο διεθνούς δράσης της Ένωσης[semigr ]

(Τροπολογία 2)

Αιτιολογική σκέψη 1α) (νέα)

>Κείμενο μετά την ψηφοφορία στο ΕΚ>

εκτιμώντας ότι τα συμπεράσματα του Συμβουλίου Υπουργών Συνεργασίας και Ανάπτυξης της 18ης Νοεμβρίου 1992, σχετικά με τις βασικές κατευθυντήριες γραμμές για μια συνεργασία στον τομέα της τεχνολογίας της καθαρής και αποδοτικής ενέργειας με τις αναπτυσσόμενες χώρες, υπογραμμίζουν ότι ένας από τους βασικούς στόχους της συνεργασίας με όλες τις αναπτυσσόμενες χώρες στον ενεργειακό τομέα είναι η κατάρτιση πραγματικών ενεργειακών πολιτικών,

(Τροπολογία 3)

Δεύτερη αιτιολογική σκέψη

>Αρχικό κείμενο>

εκτιμώντας ότι, σύμφωνα με την Πράσινη Βίβλο της Επιτροπής «για μία ενεργειακή πολιτική της Ευρωπαϊκής Ένωσης», η διεθνής συνεργασία στον τομέα της ενέργειας καθίσταται απαραίτητη, λόγω της αύξησης της ρύπανσης ως αποτέλεσμα της αύξησης της κατανάλωσης στις αναπτυσσόμενες χώρες, λόγω του ρόλου της ενέργειας στη σταθερότητα των κοινωνιών, ανεξαρτήτως αν οι χώρες είναι καταναλωτές οι παραγωγοί, λόγω της αυξανόμενης ενεργειακής εξάρτησης της Κοινότητας και λόγω της ανάπτυξης των παγκοσμίων αγορών και της τεχνολογίας παραγωγής, μεταφοράς, διανομής και κατανάλωσης[semigr ]

>Κείμενο μετά την ψηφοφορία στο ΕΚ>

εκτιμώντας ότι, όπως υπογραμμίζει η Πράσινη Βίβλος της Επιτροπής «για μία ενεργειακή πολιτική της Ευρωπαϊκής Ένωσης», η διεθνής συνεργασία στον τομέα της ενέργειας καθίσταται απαραίτητη, λόγω της αύξησης της ρύπανσης ως αποτέλεσμα της αύξησης της κατανάλωσης στις αναπτυσσόμενες χώρες, λόγω του ρόλου της ενέργειας στη σταθερότητα των κοινωνιών, ανεξαρτήτως αν οι χώρες είναι καταναλωτές οι παραγωγοί, λόγω της αυξανόμενης ενεργειακής εξάρτησης της Κοινότητας και λόγω της ανάπτυξης των παγκοσμίων αγορών και της τεχνολογίας παραγωγής, μεταφοράς, διανομής και κατανάλωσης[semigr ]

(Τροπολογία 4)

Αιτιολογική σκέψη 2α) (νέα)

>Κείμενο μετά την ψηφοφορία στο ΕΚ>

εκτιμώντας ότι η Ένωση αναλαμβάνει διεθνείς δράσεις στο πλαίσιο διαφόρων προγραμμάτων και, προκειμένου να διασφαλίσει τη συμπληρωματικότητα των δράσεων αυτών, αυτές θα πρέπει να συντονίζονται στο πλαίσιο ενός προγράμματος συνεργασίας με τις τρίτες χώρες στον τομέα της ενεργειακής πολιτικής[semigr ]

(Τροπολογία 5)

Τρίτη αιτιολογική σκέψη

>Αρχικό κείμενο>

εκτιμώντας ότι η ανάγκη διεθνούς συνεργασίας στον τομέα της ενέργειας μπορεί να ικανοποιηθεί με τη δημιουργία ενός προγράμματος συνεργασίας και συνδρομής σε θέματα καθορισμού και εφαρμογής της ενεργειακής πολιτικής τρίτων χωρών[semigr ] ότι, λαμβανομένης υπόψη της εμπειρίας της Κοινότητας στον σχετικό τομέα και ιδιαίτερα των δράσεών της που ανελήφθησαν από το 1980, θα πρέπει να ενταχθούν οι δράσεις αυτές σε ένα νομικό πλαίσιο που θα τους επέτρεπε να προσαρμόζονται στους στόχους των διαφόρων κοινοτικών πολιτικών[semigr ]

>Κείμενο μετά την ψηφοφορία στο ΕΚ>

εκτιμώντας ότι στο πλαίσιο μιας συνολικής ενεργειακής πολιτικής της Ένωσης έναντι των τρίτων χωρών, λαμβάνοντας υπόψη την ποικιλία των προβλημάτων τα οποία αντιμετωπίζουν οι χώρες αυτές, η ανάγκη διεθνούς συνεργασίας στον τομέα της ενέργειας μπορεί να ικανοποιηθεί με τη δημιουργία ενός τέτοιου προγράμματος[semigr ] ότι, λαμβανομένης υπόψη της εμπειρίας της Κοινότητας στο σχετικό τομέα και ιδιαίτερα των πειραματικών δράσεων που ανελήφθησαν από το 1980, στον τομέα της ανάπτυξης των ανανεώσιμων πηγών ενέργειας σύμφωνα με τους στόχους του προγράμματος Altener και πρωτοβουλιών όπως η δήλωση και το σχέδιο δράσης της Μαδρίτης του Μαρτίου 1994, η δήλωση του Souse του Ιανουαρίου 1995, οι ευρωμεσογειακές διασκέψεις της Τύνιδας και των Αθηνών, καθώς και το πρόγραμμα MEDA που παρουσιάστηκε στη Διάσκεψη της Βαρκελώνης το Νοέμβριο του 1995, το νομικό πλαίσιο στο οποίο πρέπει να ενταχθεί το πρόγραμμα αυτό θα δώσει τη δυνατότητα να συμπεριληφθούν όλες οι δράσεις που αναλαμβάνονται σε διεθνές επίπεδο στον τομέα της ενέργειας, και κυρίως στον τομέα των ανανεώσιμων μορφών ενέργειας και της αποδοτικής αξιοποίησης της ενέργειας, σε μία συνεκτική και μακροπρόθεσμη στρατηγική και να προσαρμόζονται στους στόχους των διαφόρων κοινοτικών πολιτικών[semigr ] λαμβάνοντας προς τούτο υπόψη ότι ο κατά προτεραιότητα στόχος είναι να θεσπισθούν μέθοδοι ορθολογικής χρησιμοποίησης της ενέργειας και προσφυγή στις ανανεώσιμες μορφές ενέργειας όπου αυτό είναι δυνατό[semigr ]

(Τροπολογία 6)

Αιτιολογική σκέψη 3α

>Κείμενο μετά την ψηφοφορία στο ΕΚ>

ότι το πρόγραμμα αυτό συντονίζει τα άλλα μέτρα της Κοινότητας στον ενεργειακό τομέα[semigr ] ότι, συνεπώς, δεν πρέπει να δημιουργούνται επικαλύψεις με άλλα προγράμματα της Κοινότητας όπως το PHARE, το TACIS, το MEDA, το INCO-COPERNICUS, καθώς και το 4ο και αργότερα το 5ο πρόγραμμα πλαίσιο στον τομέα της έρευνας[semigr ] ότι, επιπλέον, θα πρέπει να αποφευχθούν οι επικαλύψεις με προγράμματα των κρατών μελών, των τρίτων κρατών και διεθνών οργανισμών[semigr ]

(Τροπολογία 7)

Τέταρτη αιτιολογική σκέψη

>Αρχικό κείμενο>

εκτιμώντας ότι οι στόχοι του προβλεπόμενου προγράμματος είναι δυνατόν να επιτευχθούν μόνο σε κοινοτικό επίπεδο λόγω των διαστάσεών τους[semigr ]

>Κείμενο μετά την ψηφοφορία στο ΕΚ>

ότι οι πρωταρχικοί στόχοι του προγράμματος ιδίως ο συντονισμός των διαφόρων προγραμμάτων για τα διεθνή μέτρα και η ανάπτυξη μίας ευρείας ενεργειακής στρατηγικής, είναι δυνατόν να επιτευχθούν, λόγω των διαστάσεών τους κατά τον καλύτερο δυνατό τρόπο μόνο σε κοινοτικό επίπεδο[semigr ]

(Τροπολογία 8)

Αιτιολογική σκέψη 5α (νέα)

>Κείμενο μετά την ψηφοφορία στο ΕΚ>

ότι σύμφωνα με το Πράσινο Βιβλίο της Επιτροπής «Για μια ενεργειακή πολιτική της Ευρωπαϊκής Ένωσης» οι πολιτικές και εμπορικές σχέσεις αποτελούν ζωτικές συνιστώσες της ενεργειακής πολιτικής και, κατά συνέπεια, τα μέτρα της Κοινότητας για διεθνή ενεργειακή συνεργασία θα πρέπει να ενσωματώνονται αποτελεσματικότερα στην εξωτερική και την ενεργειακή της πολιτική,

(Τροπολογία 9)

Αιτιολογική σκέψη 6α (νέα)

>Κείμενο μετά την ψηφοφορία στο ΕΚ>

ότι η κοινοτική πολιτική για τη διεθνή ενεργειακή συνεργασία θα πρέπει να τονίσει το στοιχείο της αλληλεξάρτησης με τις τρίτες χώρες,

(Τροπολογία 10)

Αιτιολογική σκέψη 8α (νέα)

>Κείμενο μετά την ψηφοφορία στο ΕΚ>

εκτιμώντας ότι, με την επιφύλαξη των εξουσιών της Αρμόδιας επί του Προϋπολογισμού Αρχής, ενδεικτικό ποσό σχετικά με τη διάρκεια του προγράμματος, κατά την έννοια του σημείου 2 της Δήλωσης του Ευρωπαϊκού Κοινοβουλίου, του Συμβουλίου και της Επιτροπής της 6ης Μαρτίου 1995 σχετικά με την εγγραφή των χρηματοδοτικών διατάξεων στις πράξεις νομοθετικού περιεχομένου, περιλαμβάνεται στο παράρτημα του παρόντος κανονισμού[semigr ]

(Τροπολογία 11)

Δέκατη αιτιολογική σκέψη

>Αρχικό κείμενο>

εκτιμώντας ότι είναι αναγκαίο να γίνει συντονισμός της δράσης αυτής με άλλες δράσεις της Κοινότητας, των κρατών μελών, των τρίτων χωρών και των διεθνών οργανισμών[semigr ]

>Κείμενο μετά την ψηφοφορία στο ΕΚ>

εκτιμώντας ότι είναι αναγκαίο να γίνει συντονισμός της διεθνούς δράσης της Ένωσης στον τομέα της ενέργειας, και ιδίως των ανανεώσιμων μορφών ενέργειας και της ενεργειακής απόδοσης, με αυτήν των κρατών μελών, των τρίτων χωρών και των διεθνών οργανισμών[semigr ]

(Τροπολογία 12)

Αιτιολογική σκέψη 10α) (νέα)

>Κείμενο μετά την ψηφοφορία στο ΕΚ>

εκτιμώντας ότι το παρόν πρόγραμμα πρέπει να αποτελέσει αντικείμενο ενδιάμεσης αξιολόγησης καθώς και μίας τελικής αξιολόγησης, την οποία θα πρέπει να επιφορτισθούν ανεξάρτητοι εμπειρογνώμονες, σύμφωνα με τις διατάξεις του άρθρου 10[semigr ]

(Τροπολογία 13)

Άρθρο 1

>Αρχικό κείμενο>

Θεσπίζεται κοινοτικό πρόγραμμα συνδρομής και συνεργασίας με τις τρίτες χώρες στον τομέα του καθορισμού της ενεργειακής πολιτικής και της εφαρμογής της, εφεξής καλούμενο «SYNERGY».

>Κείμενο μετά την ψηφοφορία στο ΕΚ>

Θεσπίζεται κοινοτικό πρόγραμμα συνεργασίας με τις τρίτες χώρες στον τομέα της ενεργειακής πολιτικής εφεξής καλούμενο «SYNERGY».

(Τροπολογία 14)

Άρθρο 2

>Αρχικό κείμενο>

Το SYNERGY απευθύνεται στο σύνολο των τρίτων χωρών

>Κείμενο μετά την ψηφοφορία στο ΕΚ>

Το SYNERGY απευθύνεται στο σύνολο των τρίτων χωρών. Ωστόσο, προτεραιότητα πρέπει να δοθεί στις αναπτυσσόμενες χώρες και κατά κύριο λόγο στις χώρες και τις περιοχές, που εντάσσονται στο πλαίσιο των προτεραιοτήτων της Κοινότητας στον τομέα των εξωτερικών σχέσεων όσον αφορά τα πολιτικά και οικονομικά της συμφέροντα καθώς και τα συμφέροντα ασφάλειας του ενεργειακού εφοδιασμού.

(Τροπολογία 15)

Άρθρο 4, παράγραφος 1, εδάφιο 1α (νέο)

>Κείμενο μετά την ψηφοφορία στο ΕΚ>

Συμβάλλει στην κατάρτιση και το συντονισμό της ενεργειακής στρατηγικής της Ένωσης έναντι των τρίτων χωρών.

(Τροπολογία 16)

Άρθρο 4, παράγραφος 2

>Αρχικό κείμενο>

2. Το SYNERGY στοχεύει ιδιαίτερα, σύμφωνα με τις λεπτομέρειες που προβλέπονται στο άρθρο 6:

>Κείμενο μετά την ψηφοφορία στο ΕΚ>

2. Το SYNERGY στοχεύει ιδιαίτερα, σύμφωνα με τις λεπτομέρειες που προβλέπονται στο άρθρο 6:

>Αρχικό κείμενο>

- στην προώθηση της αειφόρου ανάπτυξης, ιδίως με τη μείωση των εκπομπών αερίων που προκαλούν το φαινόμενο του θερμοκηπίου και των ρύπων που σχετίζονται με την κατανάλωση ενέργειας,

>Κείμενο μετά την ψηφοφορία στο ΕΚ>

- στην προώθηση της αειφόρου ανάπτυξης, ιδίως με τη μείωση των εκπομπών αερίων που προκαλούν το φαινόμενο του θερμοκηπίου και των ρύπων που σχετίζονται με την κατανάλωση ενέργειας, προωθώντας ιδίως την ορθολογική χρήση ενέργειας, την καθαρή καύση ορυκτών καυσίμων και ανανεώσιμων μορφών ενέργειας, τη σύνδεση ισχύος-θερμότητας και την αξιοποίηση της βιομηχανικής θερμότητας,

>Κείμενο μετά την ψηφοφορία στο ΕΚ>

- στην καθιέρωση ολοκληρωμένων δράσεων για τον καθορισμό και την εκτέλεση επιλεγμένων σχεδίων με στόχο την ανάπτυξη τεχνολογιών που προσφεύγουν στις ανανεώσιμες πηγές ενέργειας σε συγκεκριμένες περιοχές και τοποθεσίες, προκειμένου να καταδειχθεί η αποτελεσματικότητά τους σε ό,τι αφορά τη βελτίωση της ποιότητας ζωής,

>Κείμενο μετά την ψηφοφορία στο ΕΚ>

- στη δημιουργία δικτύων ειδικευμένων στην ανάπτυξη και εκτέλεση ανανεώσιμων ενεργειακών τεχνολογιών,

>Αρχικό κείμενο>

- στη βελτίωση της ασφάλειας του ενεργειακού εφοδιασμού,

>Κείμενο μετά την ψηφοφορία στο ΕΚ>

- στη βελτίωση της ασφάλειας του ενεργειακού εφοδιασμού,

>Αρχικό κείμενο>

- στη βελτίωση της ενεργειακής απόδοσης.

>Κείμενο μετά την ψηφοφορία στο ΕΚ>

- στη βελτίωση της ενεργειακής απόδοσης,

>Κείμενο μετά την ψηφοφορία στο ΕΚ>

- στην ασφάλεια των εγκαταστάσεων παραγωγής ενέργειας.

>Αρχικό κείμενο>

Για τον σκοπό αυτό, η Κοινότητα δύναται επίσης να συνάπτει σχέσεις με τις διεθνείς οργανώσεις του ενεργειακού τομέα.

>Κείμενο μετά την ψηφοφορία στο ΕΚ>

Για το σκοπό αυτό, η Κοινότητα θα συνάψει μόνιμες σχέσεις που θα υποστηρίζονται από τις διεθνείς οργανώσεις του ενεργειακού τομέα.

(Τροπολογία 17)

Άρθρο 4, παράγραφος 3, πρώτο εδάφιο, παύλες

>Αρχικό κείμενο>

- τεχνικής βοήθειας και επιμόρφωσης,

>Κείμενο μετά την ψηφοφορία στο ΕΚ>

- ενεργειακού προγραμματισμού και σχεδιασμού,

>Αρχικό κείμενο>

- ενεργειακού προγραμματισμού και σχεδιασμού,

>Κείμενο μετά την ψηφοφορία στο ΕΚ>

- δημιουργία θεσμικών οργάνων όπως τα ενεργειακά κέντρα,

>Αρχικό κείμενο>

- διοργάνωση συσκέψεων και σεμιναρίων,

>Κείμενο μετά την ψηφοφορία στο ΕΚ>

- τεχνικής βοήθειας και επιμόρφωσης,

>Αρχικό κείμενο>

- δημιουργία οργάνων όπως τα ενεργειακά κέντρα.

>Κείμενο μετά την ψηφοφορία στο ΕΚ>

- διοργάνωση συσκέψεων και σεμιναρίων,

(Τροπολογία 18)

Άρθρο 6, παράγραφος 1

>Αρχικό κείμενο>

1. Καταρτίζεται ενδεικτικό πρόγραμμα για το χρονικό διάστημα που αναφέρει το άρθρο 3, παράγραφος 1 σύμφωνα με την προβλεπόμενη στο άρθρο 8 παράγραφος 2 διαδικασία, χωρίς αυτό να συνιστά πολυετή δημοσιονομική δέσμευση.

>Κείμενο μετά την ψηφοφορία στο ΕΚ>

1. Καταρτίζεται ενδεικτικό πρόγραμμα για το χρονικό διάστημα που αναφέρει το άρθρο 3, παράγραφος 1, σε συνδυασμό με ενδεικτικό ποσό που επισυνάπτεται σε παράρτημα.

>Αρχικό κείμενο>

Στο πρόγραμμα αυτό καθορίζονται οι κυριότεροι στόχοι, κατευθύνσεις και προτεραιότητες της κοινοτικής συνδρομής στους τομείς που αναφέρονται ενδεικτικά στο άρθρο 4, παράγραφος 2. Το πρόγραμμα αναφέρει τους στόχους που κρίνεται ότι έχουν προτεραιότητα.

>Κείμενο μετά την ψηφοφορία στο ΕΚ>

Στο πρόγραμμα αυτό καθορίζονται οι κυριότεροι στόχοι, κατευθύνσεις και προτεραιότητες της κοινοτικής συνδρομής στους τομείς που αναφέρονται ενδεικτικά στο άρθρο 4, παράγραφος 2. Το πρόγραμμα προβλέπει τη δυνατότητα να αναλαμβάνονται κατεπείγουσες δράσεις αναλόγως των πολιτικών δεσμεύσεων της Ένωσης.

>Αρχικό κείμενο>

Το πρόγραμμα δύναται να τροποποιηθεί κατά τη διάρκεια της εφαρμογής του, σύμφωνα με την ίδια δικαδικασία.

(Τροπολογία 19)

Άρθρο 6, παράγραφος 4

>Αρχικό κείμενο>

4. Είναι επίσης δυνατόν να συναφθούν συμβάσεις με διεθνή δίκτυα κέντρων μελετών και ερευνών, προκειμένου να καθορισθεί η συμβολή των δικτύων αυτών στην επίτευξη των στόχων που περιγράφονται στο ενδεικτικό πρόγραμμα.

>Κείμενο μετά την ψηφοφορία στο ΕΚ>

4. Είναι επίσης δυνατόν να συναφθούν συμβάσεις, στο πλαίσιο του πολυετούς ενδεικτικού προγράμματος που επισυνάπτεται στο παράρτημα, με διεθνή δίκτυα κέντρων μελετών και ερευνών, προκειμένου να καθορισθεί η συμβολή των δικτύων αυτών στην επίτευξη των στόχων που περιγράφονται στο ενδεικτικό πρόγραμμα.

(Τροπολογία 20)

Άρθρο 7, παράγραφος 2, τρίτο εδάφιο

>Αρχικό κείμενο>

Είναι δυνατόν να συναφθούν συμβάσεις με απ´ ευθείας ανάθεση για τις παρεμβάσεις ποσού ύψους κατωτέρου των 50.000 Ecu. Το ποσό αυτό δύναται να αναθεωρηθεί από το Συμβούλιο, κατόπιν προτάσεως της Επιτροπής, λαμβάνοντας υπόψη την αποκτηθείσα πείρα σε παρόμοιες περιπτώσεις.

>Κείμενο μετά την ψηφοφορία στο ΕΚ>

Είναι δυνατόν να συναφθούν συμβάσεις με απ´ ευθείας ανάθεση για τις παρεμβάσεις ποσού ύψους κατωτέρου των 50.000 Ecu.

(Τροπολογία 21)

Άρθρο 7, παράγραφος 2, πέμπτο εδάφιο

>Αρχικό κείμενο>

Η συμμετοχή φυσικών και νομικών προσώπων άλλων χωρών μπορεί να επιτραπεί κατά περίπτωση από την Επιτροπή, εάν για τα σχετικά προγράμματα ή έργα χρειάζονται ειδικές μορφές βοήθειας, οι οποίες υπάρχουν όλως ιδιαιτέρως στις χώρες αυτές, και υπό την επιφύλαξη αμοιβαιότητας από πλευράς αυτών των άλλων χωρών.

>Κείμενο μετά την ψηφοφορία στο ΕΚ>

Η συμμετοχή φυσικών και νομικών προσώπων άλλων χωρών για τη διάρκεια των σχεδίων, χρηματοδοτούμενη από τα μέσα που διατίθενται για τα μέτρα αυτά, μπορεί να επιτραπεί κατά περίπτωση από την Επιτροπή, εάν για τα σχετικά προγράμματα ή έργα χρειάζονται ειδικές μορφές βοήθειας, οι οποίες υπάρχουν όλως ιδιαιτέρως στις χώρες αυτές, και υπό την επιφύλαξη αμοιβαιότητας από πλευράς αυτών των άλλων χωρών.

(Τροπολογία 22)

Άρθρο 8, παράγραφος 2

>Αρχικό κείμενο>

2. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η συμβουλευτική επιτροπή διατυπώνει τη γνώμη της για το σχέδιο αυτό, μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και, αν χρειασθεί, προβαίνει σε ψηφοφορία.

>Κείμενο μετά την ψηφοφορία στο ΕΚ>

2. Ο αντιπρόσωπος της Επιτροπής υποβάλλει στην εν λόγω επιτροπή και το Ευρωπαϊκό Κοινοβούλιο σχέδιο των μέτρων που πρόκειται να ληφθούν. Στο σχέδιο αυτό ορίζεται ότι δεν υπάρχουν επικαλύψεις με μέτρα άλλων προγραμμάτων της Κοινότητας, των κρατών μελών και των εκάστοτε ενδιαφερομένων τρίτων κρατών. Η συμβουλευτική επιτροπή διατυπώνει τη γνώμη της για το σχέδιο αυτό, μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακ2τήρα του θέματος και, αν χρειασθεί, προβαίνει σε ψηφοφορία.

>Αρχικό κείμενο>

Η γνώμη καταχωρείται στα πρακτικά. Επιπλέον, κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.

>Κείμενο μετά την ψηφοφορία στο ΕΚ>

Η γνώμη καταχωρείται στα πρακτικά. Επιπλέον, κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά. Τα πρακτικά θα διαβιβάζονται στο Ευρωπαϊκό Κοινοβούλιο.

>Αρχικό κείμενο>

Η Επιτροπή λαμβάνει ιδιαίτερα υπόψη τη γνώμη της συμβουλευτικής επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.

>Κείμενο μετά την ψηφοφορία στο ΕΚ>

Η Επιτροπή λαμβάνει ιδιαίτερα υπόψη τη γνώμη της συμβουλευτικής επιτροπής και τις ενδεχόμενες παρατηρήσεις του Ευρωπαϊκού Κοινοβουλίου. Η Επιτροπή ενημερώνει την επιτροπή και το Ευρωπαϊκό Κοινοβούλιο για τον τρόπο με τον οποίο έλαβε υπόψη τη γνώμη αυτή.

>Κείμενο μετά την ψηφοφορία στο ΕΚ>

Η Επιτροπή υποβάλλει στο Ευρωπαϊκό Κοινοβούλιο, ταυτόχρονα με την επιτροπή, το σχέδιό της, και στη συνέχεια τη γνωμοδότηση της επιτροπής, τον κατάλογο των αποφασισθέντων μέτρων, καθώς και την αιτιολόγησή της, σε περίπτωση που δεν έλαβε υπόψη τη γνώμη της επιτροπής.

(Τροπολογία 23)

Άρθρο 8, παράγραφος 3α (νέα)

>Κείμενο μετά την ψηφοφορία στο ΕΚ>

3α. Η επιτροπή θα συνεδριάζει κατά κανόνα δημοσίως, εκτός εάν ληφθεί ειδική και πλήρως αιτιολογημένη αντίθετη απόφαση η οποία πρέπει να δημοσιευθεί εν ευθέτω χρόνω. Η επιτροπή θα πρέπει να δημοσιεύει τις ημερήσιες διατάξεις τουλάχιστον δύο εβδομάδες νωρίτερα από την πραγματοποίηση των αντίστοιχων συνεδριάσεων των οποίων τα πρακτικά οφείλει να δημοσιεύει. Θα πρέπει να καθιερώσει δημόσιο μητρώο δηλώσεως ενδιαφέροντος για τα μέλη της.

(Τροπολογία 24)

Άρθρο 9, παράγραφος 3

>Αρχικό κείμενο>

3. Η Επιτροπή εξετάζει επίσης, τις διάφορες δυνατότητες για να προωθήσει τις συγχρηματοδοτήσεις μεταξύ του προγράμματος SYNERGY, της διμερούς συνδρομής των κρατών μελών και άλλων προγραμμάτων της Κοινότητας. Φροντίζει, ιδιαίτερα, να αποφευχθούν οι ενδεχόμενες αλληλεπικαλύψεις μεταξύ του SYNERGY και των άλλων αυτών προγραμμάτων.

>Κείμενο μετά την ψηφοφορία στο ΕΚ>

3. Η Επιτροπή εξετάζει επίσης, τις διάφορες δυνατότητες για να προωθήσει τις συγχρηματοδοτήσεις μεταξύ του προγράμματος SYNERGY, της διμερούς συνδρομής των κρατών μελών και άλλων προγραμμάτων της Κοινότητας. Φροντίζει, ιδιαίτερα, τόσο τον συντονισμό όσο και τη συμπληρωματικότητα μεταξύ της βοήθειας για τις δικαιούχους τρίτες χώρες που παρέχεται από το SYNERGY και άλλα κοινοτικά μέσα διεθνούς συνεργασίας στον ενεργειακό τομέα, προκειμένου να αποφεύγεται κάθε επικάλυψη προσπαθειών.

(Τροπολογία 25)

Άρθρο 10

>Κείμενο μετά την ψηφοφορία στο ΕΚ>

1. Η Επιτροπή ενημερώνει κατ´ έτος το Ευρωπαϊκό Κοινοβούλιο σχετικά με την εκτέλεση του προγράμματος SYNERGY κατά το προηγούμενο έτος, λαμβάνοντας ως κριτήριο την πρόοδο στην κατάρτιση μιας συνολικής ενεργειακής στρατηγικής και το βαθμό συντονισμού με άλλα προγράμματα και δράσεις της Κοινότητας, των κρατών μελών και τρίτων χωρών.

>Αρχικό κείμενο>

Η Επιτροπή υποβάλλει, πριν από την 30η Ιουνίου 1998, έκθεση σχετικά με την εφαρμογή του προγράμματος κατά τη διάρκεια των προηγουμένων οικονομικών ετών. Η έκθεση διαβιβάζεται στο Ευρωπαϊκό Κοινοβούλιο, το Συμβούλιο και την Οικονομική και Κοινωνική Επιτροπή.

>Κείμενο μετά την ψηφοφορία στο ΕΚ>

2. Η Επιτροπή υποβάλλει, πριν από την 31η Δεκεμβρίου 1999 και πριν από την 31η Δεκεμβρίου 2001, οριστική έκθεση σχετικά με την εφαρμογή του προγράμματος και τα αποτελέσματά του στις τρίτες χώρες και τα κράτη μέλη κατά τη διάρκεια των προηγουμένων ετών, συνοδευόμενη από την εξωτερική αξιολόγηση των ανεξάρτητων εμπειρογνωμόνων στην οποία βασίζεται. Η έκθεση διαβιβάζεται στο Ευρωπαϊκό Κοινοβούλιο, το Συμβούλιο και την Οικονομική και Κοινωνική Επιτροπή.

>Κείμενο μετά την ψηφοφορία στο ΕΚ>

Η αρμόδια επί του προϋπολογισμού αρχή λαμβάνει υπόψη την προσωρινή έκθεση κατά τη λήψη απόφασης όσον αφορά την συνέχιση της χρηματοδότησης στο πλαίσιο της ετήσιας διαδικασίας του προϋπολογισμού.

(Τροπολογία 26 και 27)

Παράρτημα (νέο)

>Κείμενο μετά την ψηφοφορία στο ΕΚ>

ΕΝΔΕΙΚΤΙΚΟ ΠΡΟΓΡΑΜΜΑ ΔΡΑΣΗΣ

>Κείμενο μετά την ψηφοφορία στο ΕΚ>

Στο πλαίσιο της υλοποίησης του προγράμματος SYNERGY και για την κατάρτιση των ετήσιων προγραμμάτων δράσης, θα λαμβάνονται υπόψη οι προσανατολισμοί που καθορίζονται στο παρόν παράρτημα.

Οι αποστολές του SYNERGY συμβάλλουν στην υλοποίηση των στόχων της Κοινότητας στον τομέα της ενέργειας, όπως αυτές παρουσιάζονται στο Λευκό Βιβλίο της Επιτροπής «Μια ενεργειακή πολιτική για την Ευρωπαϊκή Ένωση». πρόκειται για:

>Κείμενο μετά την ψηφοφορία στο ΕΚ>

- τη συνολική ανταγωνιστικότητα,

- την ασφάλεια του εφοδιασμού,

- το περιβάλλον.

Οι στόχοι αυτοί αποτελούν μια σημαντική εξωτερική συνιστώσα, που επισημαίνεται στο Λευκό Βιβλίου. Το SYNERGY έχει τη δική του λογική για την υλοποίηση της ενεργειακής πολιτικής. Θα πρέπει επίσης να είναι εξάλλου συμπληρωματικό των δράσεων διεθνούς συνεργασίας που αναλαμβάνει η Κοινότητα.

>Κείμενο μετά την ψηφοφορία στο ΕΚ>

Οι προσανατολισμοί του SYNERGY για την περίοδο 1996-2000 ορίζονται σε αυτή τη βάση.

I. ΘΕΜΑΤΑ ΣΥΝΕΡΓΑΣΙΑΣ ΠΟΥ ΑΠΤΟΝΤΑΙ ΤΗΣ ΕΝΕΡΓΕΙΑΚΗΣ ΣΤΡΑΤΗΓΙΚΗΣ ΤΗΣ ΚΟΙΝΟΤΗΤΑΣ

α) Δράσεις που αφορούν τους 3 στόχους:

- ανάπτυξη μιας αντίληψης για μια ενεργειακή πολιτική ενόψει της προοπτικής διεύρυνσης της Ένωσης:

- προώθηση της ενεργειακής απόδοσης των τρίτων χωρών[semigr ]

- ανάπτυξη των τοπικών μορφών ενέργειας, και ειδικότερα των ανανεώσιμων μορφών ενέργειας[semigr ]

- προώθηση της περιφερειακής ενεργειακής ολοκλήρωσης[semigr ]

- δράσεις που προωθούν την συνοχή της υλοποίησης των προγραμμάτων της Κοινότητας σε ορισμένες περιοχές (π.χ. Μαύρη Θάλασσα, Κόλπος, Μεσογειακή Λεκάνη)[semigr ]

- δράσεις που προωθούν τον ενεργειακό διάλογο και τις συναλλαγές Νότου-Νότου.

β) Συνολική ανταγωνιστικότητα:

- στήριξη της διείσδυσης τεχνολογιών και ευρωπαϊκών επιχειρήσεων στις σχετικές αγορές του ενεργειακού τομέα και ιδίως στην Ασία και Λατινική Αμερική.

>Κείμενο μετά την ψηφοφορία στο ΕΚ>

γ) Ασφάλεια του εφοδιασμού

- διάλογος με τις χώρες που παράγουν και εξάγουν ενέργεια: Αραβοπερσικός Κόλπος, Ρωσία, παραγωγοί χώρες της Αμερικής, της Ασίας και της Αφρικής[semigr ]

- προώθηση του διαλόγου μεταξύ της Ευρωπαϊκής Κοινότητας και των χωρών διαμετακόμισης ενέργειας και των χωρών διαμετακόμισης με τις παραγωγές χώρες, ιδίως μέσω της συνεισφοράς στην υλοποίηση των διατάξεων της συνθήκης για τον Ευρωπαϊκό Χάρτη Ενέργειας[semigr ]

- συμμετοχή και ενίσχυση των εργασιών των διεθνών οργανισμών στον τομέα αυτό: υπουργικές διασκέψεις, παραγωγοί/καταναλωτές, Διεθνής Υπηρεσία Ενέργειας[semigr ]

- στήριξη της υλοποίησης και της χρηματοδότησης των αναγκαίων επενδύσεων στις τρίτες χώρες, στον τομέα της παραγωγής και της διαμετακόμισης ενέργειας, ιδίως μέσω της συνεισφοράς στην υλοποίηση των διατάξεων της Συνθήκης για τον Ευρωπαϊκό Χάρτη Ενέργειας[semigr ]

- στήριξη για την ελευθεροποίηση και το άνοιγμα του τομέα της ενέργειας, συνεισφορά στην κατάρτιση ενεργειακής πολιτικής στις τρίτες χώρες σε νέο πλαίσιο.

>Κείμενο μετά την ψηφοφορία στο ΕΚ>

δ) Περιβάλλον:

- κατάρτιση των αρμόδιων για λήψη αποφάσεων και των επαγγελματιών στον ενεργειακό τομέα στις τρίτες χώρες, με στόχο την ευαισθητοποίηση σε θέματα σεβασμού του περιβάλλοντος[semigr ]

- μεταφορά ευρωπαϊκών τεχνικών, εμπειρογνωμοσύνης και πληροφοριών στον τομέα της ενέργειας και του περιβάλλοντος[semigr ]

- προώθηση των «καθαρών» τεχνολογιών, ιδίως όσον αφορά την καύση άνθρακα στις μεγάλες καταναλώτριες χώρες όπως η Κίνα, λαμβάνοντας υπόψη τις συνέπειες για την ενεργειακή πολιτική[semigr ]

- ενίσχυση και στήριξη του συνυπολογισμού των περιβαλλοντικών πτυχών στην ενεργειακή πολιτική και τον ενεργειακό προγραμματισμό των τρίτων χωρών[semigr ]

- συνεισφορά για τη βελτίωση της πυρηνικής ασφάλειας των υφισταμένων εγκαταστάσεων στην Κεντρική και Ανατολική Ευρώπη και στην ΚΑΚ.

>Κείμενο μετά την ψηφοφορία στο ΕΚ>

- προώθηση και στήριξη των τρίτων χωρών κατά το σχεδιασμό εθνικών σταθερών ενεργειακών πολιτικών και κατά την ανάπτυξη σχεδίων ενεργειακού εφοδιασμού τα οποία είναι σύμφωνα με την εκάστοτε περιβαλλοντική κατάσταση.

>Κείμενο μετά την ψηφοφορία στο ΕΚ>

II. ΓΕΩΓΡΑΦΙΚΕΣ ΠΡΕΤΕΡΑΙΟΤΗΤΕΣ ΚΑΙ ΣΥΜΠΛΗΡΩΜΑΤΙΚΟΤΗΤΑ ΜΕ ΤΑ ΠΡΟΓΡΑΜΜΑΤΑ ΔΙΕΘΝΟΥΣ ΣΥΝΕΡΓΑΣΙΑΣ ΤΗΣ ΚΟΙΝΟΤΗΤΑΣ

α) Ρόλος και στόχοι

Το SYNERGY κατέχει κατευθυντήριο ρόλο στη δέσμη των διεθνών σχέσεων στον τομέα της ενέργειας.

Προς τούτο, το SYNERGY προωθεί την ενεργειακή συνεργασία στις σχέσεις με τις τρίτες χώρες και λαμβάνει υπόψη τους ενεργειακούς στόχους στο πλαίσιο των δράσεων εξωτερικής συνεργασίας των άλλων προγραμμάτων της Κοινότητας (στόχος 1).

Αφετέρου, το SYNERGY βοηθά τις τρίτες χώρες που κατέχουν σημαντική θέση στον τομέα της παραγωγής και κατανάλωσης ενέργειας για την κατάρτιση μιας ενεργειακής πολιτικής συμβατής με την αντίστοιχη της Κοινότητας και ενισχύει το διάλογο για τη συνεργασία με τις χώρες αυτές (στόχος 2).

>Κείμενο μετά την ψηφοφορία στο ΕΚ>

Τέλος, το SYNERGY μεριμνά ώστε τα έργα που χρηματοδοτεί στο πλαίσιο της επίτευξης αυτών των ενεργειακών στόχων, δεν έρχονται σε αντίθεση ή αντιπαράθεση με άλλες δράσεις στο πλαίσιο της διεθνούς συνεργασίας της Κοινότητας. Η συμπληρωματικότητα του SYNERGY σε σχέση με άλλα μέσα συνεργασίας της Κοινότητας εκφράζεται κυρίως από το γεγονός ότι το SYNERGY δίνει τη δυνατότητα να αναδυθούν και καταρτιστούν ενεργειακά προγράμματα που χρηματοδοτούνται από άλλα κοινοτικά μέσα συνεργασίας (στόχος 3).

>Κείμενο μετά την ψηφοφορία στο ΕΚ>

β) Ζώνες παρέμβασης με προτεραιότητα:

Για την επίτευξη των στόχων αυτών, το SYNERGY επικεντρώνεται στις γεωγραφικές προτεραιότητες όσον αφορά τις εξωτερικές σχέσεις της Κοινότητας και συμβάλλει στην υλοποίηση ορισμένων θεμάτων προτεραιότητας στις σχέσεις αυτές.

Οι ζώνες παρέμβασης με προτεραιότητα του SYNERGY αναφέρονται κατωτέρω, καθώς επίσης και ο αντίστοιχος στόχος που έχει η παρέμβαση αυτή (εντός παρενθέσεων).

- Κεντρική και Ανατολική Ευρώπη, συνεργασία που προετοιμάζει την προσχώρηση των συνδεδεμένων χωρών, συμπεριλαμβανομένης και της προσέγγισης των νομοθετικών πλαισίων της ενεργειακής πολιτικής και τη διασύνδεση των δικτύων (στόχος 3)[semigr ] τέως Γιουγκοσλαβία (στόχος 1)[semigr ]

- Τέως Σοβιετική Ένωση (Στόχος 2 και 3)[semigr ]

>Κείμενο μετά την ψηφοφορία στο ΕΚ>

- Χώρες της Λεκάνης της Μεσογείου, σε συνδυασμό με τις χώρες παραγωγούς του Αραβοπερσικού κόλπου (στόχοι 2 και 3)[semigr ] Παλαιστινιακά εδάφη (στόχος 1)[semigr ]

- Λατινική Αμερική: Mercosur και τα κράτη μέλη της: Χιλή, Μεξικό (στόχοι 2 και 3)[semigr ] προνομοιούχος εταίρος είναι επίσης και η Βενε2ζουέλα στο πλαίσιο της ενεργειακής στρατηγικής (στόχος 2)[semigr ]

- Ασία: Κίνα, Ινδία και ΑSΕAN (Στόχοι 2 και 3)[semigr ]

- Αφρική: κυρίως η Νότιος Αφρική και, ειδικότερα, στήριξη στην ανάπτυξη των σχέσεων με τις άλλες αφρικανικές χώρες (στόχος 1)[semigr ]

>Κείμενο μετά την ψηφοφορία στο ΕΚ>

γ) Επείγουσες δράσεις

Το SYNERGY μπορεί εξάλλου να δώσει το έναυσμα για κάθε δράση που καθίσταται απαραίτητη από τη ραγδαία εξέλιξη της διεθνούς κατάστασης.

III. ΧΡΗΜΑΤΟΟΙΚΟΝΟΜΙΚΑ ΜΕΣΑ ΤΟΥ SYNERGY

>Κείμενο μετά την ψηφοφορία στο ΕΚ>

α) Ποσό αναφοράς

Το ποσό αναφοράς για τη συνολική διάρκεια του προγράμματος ανέρχεται σε 20 εκατ. Ecu.

Το ποσό αυτό δεν προκαταλαμβάνει τις εξουσίες της αρμόδιας επί του προϋπολογισμού αρχής.

>Κείμενο μετά την ψηφοφορία στο ΕΚ>

β) Διάθεση των μέσων

Ο πίνακας που ακολουθεί εκφράζει σε οικονομικούς όρους (ποσοστιαία) τους προσανατολισμούς που καταγράφονται σύμφωνα με τις δράσεις που αντιστοιχούν στους καθορισμένους στόχους και σε συνάρτιση με τις ζώνες παρέμβασης κατά προτεραιότητα.

Δεν είναι παρά ενδεικτικός και δεν αντιστοιχεί σε δέσμευση για κατανομή των πόρων. Ορισμένες δράσεις μπορούν να αφορούν διάφορα θέματα: έτσι λοιπόν, η ενεργειακή αποδοτικότητα ή η ανάπτυξη των τοπικών πόρων μπορούν να καταλήξουν σε προώθηση ευρωπαϊκών επιχειρήσεων.

Η κατανομή αυτή αφορά τη συνολική διάρκεια του προγράμματος.

>Αρχικό κείμενο>

ΠΙΝΑΚΑΣ

ΕΝΔΕΙΚΤΙΚΗ ΚΑΤΑΝΟΜΗ ΤΩΝ ΠΙΣΤΩΣΕΩΝ (ΣΕ %) ΑΝΑ ΔΡΑΣΗ ΚΑΙ ΖΩΝΗ ΠΑΡΕΜΒΑΣΗΣ

>TABLE>

Ψήφισμα νομοθετικού περιεχομένου που αποτελεί γνώμη του Ευρωπαϊκού Κοινοβουλίου σχετικά με την πρόταση κανονισμού (ΕΚ) του Συμβουλίου σχετικά με τη θέσπιση πολυετούς προγράμματος για την προώθηση της διεθνούς συνεργασίας στον τομέα της ενέργειας - Πρόγραμμα SYNERGY COM(95)0197 - C4-0432/95 - 95/0126(CNS)

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο COM(95)0197 - 95/0126(CNS) ((ΕΕ C 310 της 22.11.1995, σ.10 )),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 235 της Συνθήκης ΕΚ (C4-0432/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Έρευνας, Τεχνολογικής Ανάπτυξης και Ενέργειας και τις γνωμοδοτήσεις της Επιτροπής Προϋπολογισμών, της Επιτροπής Εξωτερικών Οικονομικών Σχέσεων και της Επιτροπής Ανάπτυξης και Συνεργασίας (Α4-0065/96),

1. εγκρίνει, με την επιφύλαξη των τροποποιήσεων που επέφερε, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2 της Συνθήκης ΕΚ[semigr ]

3. ζητεί να κινηθεί η διαδικασία διαβούλευσης σε περίπτωση που το Συμβούλιο προτίθεται να αποστεί από το κείμενο που ενέκρινε το Κοινοβούλιο[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.